ກໍາປູເຈຍຕັ້ງຂໍ້ກ່າວຫາ ຕໍ່ຫົວໜ້າອົງການ ປາບປາມຢາເສບຕິດ
ຫົວໜ້າຕໍາຫລວດປາບຢາເສບຕິດ ຖືກກ່າວຫາ ຖານທໍາການສໍ້ລາດບັງຫລວງ ທີ່ພົວພັນກັບຢາເສບຕິດ.
ທາງການກໍາປູເຈຍໄດ້ຕັ້ງຂໍ້ກ່າວຫາຕໍ່ຫົວໜ້າອົງການປາບການລັກລອບຄ້າຢາເສບຕິດ ຂອງປະເທດຖານທໍາການສໍ້ລາດບັງຫລວງທີ່ພົວພັນກັບຢາເສບຕິດ ບັນດາເຈົ້າໜ້າທີ່ກ່າວໃນວັນຈັນວານນີ້ວ່າ ໄດ້ມີການຕັ້ງຂໍ້ຫາຢ່າງເປັນທາງການຕໍ່ທ່ານ Moek Dara ເລຂາທິການໃຫຍ່ຂອງອົງການປາບປາມຢາເສບຕິດແຫ່ງຊາດ ໃນສານ ເຈົ້າໜ້າທີ່ຕໍາຫລວດອີກ 2 ຄົນໄດ້ຖືກກ່າວຫາມີສ່ວນພົວພັນກັບອາຊະກໍາຢາເສບຕິດ ໃນສານແຫ່ງດຽວກັນໃນວັນສຸກຜ່ານມານີ້ ທ່ານ Hun Hean ຫົວໜ້າຕໍາຫລວດປະ ຈໍາແຂວງ Banteay Meanchey ພ້ອມທັງຮອງຫົວໜ້າຂອງທ່ານຄືທ່ານ Chheang Son ໄດ້ຖືກກ່າວຫາໃນຖານຣັບສິນບົນເພື່ອປ່ອຍໂຕພວກຜູ້ຕ້ອງສົງໄສລັກລອບຄ້າຢາ ເສບຕິດນັ້ນ ພາຍໃຕ້ກົດໝາຍຕໍ່ຕ້ານການສໍ້ລາດບັງຫຼວງສະບັບໃໝ່ຂອງກໍາປູເຈຍ ທີ່ໄດ້ຮັບຮອງເອົາ ໃນປີແລ້ວນີ້ ຫລັງຈາກໄດ້ປະເຊີນກັບການຊັກຊ້າມາຊໍ້າແລ້ວຊໍ້າອີກກໍແມ່ນ ເຈົ້າໜ້າທີ່ຄົນ ໃດກໍຕາມທີ່ຖືກພົບເຫັນວ່າມີຄວາມຜິດ ໃນການຮັບສິນບົນຈະປະເຊີນກັບການລົງໂທດ ຈໍາຄຸກເຖິງ 15 ປີ